વધુ એક પેઢીના બે વેપારીઓના ઉઠમણાંની ચર્ચાએ ચકચાર મચાવી હતી. મંગળવારે બનેલી ઘટના પ્રમાણે ફોસ્ટા ઓફિસમાં 15 જેટલાં એમ્બ્રોઇડરીના વેપારીઓ ધસી આવી હરિઓમ માર્કેટની એક પેઢીના બે વેપારીઓ પાસે પેમેન્ટની માંગણી ચાલુ હતી પરંતુ બે દિવસથી તેમના દ્વારા કોઇ જવાબ નહી મળતાં ઉઘરાણી માટે પહોંચેલા આ ખાતેદારોએ માર્કેટની દુકાનમાં તાળું લટકતું જોવા મળ્યું હતું. તે અંગે જણાવી વેપારીઓએ ઉઠમણું કરી લીધું હોવાની વાત બહાર આવી હતી.